9 



gaaet ud fra det velkjendte Forhold, at en meget tæt negativ 

 fotografisk Plade kan være udsat i nogen Tid for stærkt Sollys, 

 uden at det underliggende følsomme Papir derved ødelægges ; 

 ligesom ogsaa at en saadan tæt negativ Plade ligesaavel kan 

 give et brugeligt positivt Billede, hvad enten den i kortere Tid 

 udsættes for stærkt Sollys eller i længere Tid for et svagt Dags- 

 lys; og endvidere at et svagt Dagslys, der kommer efter et 

 stærkt Sollys endnu formaaer at gjøre sin Indvirkning gjældende, 

 naturligvis indenfor visse Grænser. 



Gaaende ud herfra søgte jeg saa et Medium, der i Gjennem- 

 skinnelighed skulde gaa fra at være næsten helt klart til at være 

 næsten uigjennemtrængeligt for Lyset. Jeg forsøgte først at 

 anvende det til den ovennævnte Lysmaaler anvendte Prisme, se 

 Fig. 1, som «Negativ» og Resultatet var ogsaa for saa vidt godt 

 nok, som det fotografiske Papir efter Exponeringen viste en 

 fuldstændig Overgang fra rent hvidt til rent sort; men Mangelen 

 var, at det var umuligt at angive nogen Grænse. For at faa 

 Overgangene til at ske trinvis, konstruede jeg saa den oven- 

 nævnte Skala. 



Da det følsomme Papir under denne Skala aldrig kan 

 overexponeres i sin hele Længde, kunne Forsøgene altsaa ud- 

 strækkes i Timer ja i et helt Døgn, idet den fremkomne Række 

 Farvenuancer skydes fra den ene Ende af det følsomme Papir 

 til henimod den anden, alt eftersom Exponeringen varer kortere 

 eller længere; men aldrig kan naa denne. Paa Papiret kan 

 man altsaa aflæse hele den Virkning Lyset har udøvet i den 

 Tid, Forsøget har varet. Der er kun den Mangel derved, at 

 Lysets Indvirkning aftager i en overordentlig Grad, eftersom 

 Antallet af Kalkerpapir-Lagene tiltage , og at den derfor tilsidst 

 slet ikke mere kan mærkes. Der er da kun det at iagttage, at 

 det enkelte Forsøg ikke udstrækkes ud over en passende Tid. 

 Forsøg i Sommer have dog vist, at der kan paavises Forskjel 

 mellem et Døgn med klar Luft, og et hvori der har været 

 Taage eller Regntykning. 



